Diari Oficial de la Generalitat Valenciana


Sumari del DOGV 2612, del 25-10-1995 (1995/836523)

ORDRE de 25 de setembre de 1995, de la Conselleria de Cultura, Educació i Ciència per la qual es procedeix a la suspensió provisional de l'Ordre de 25 de novembre de 1994, per la qual s'aprova el llibre de text Per a convencer com a material curricular homologat, i de l'apartat tercer de la Resolució de 6 de juliol de 1995, per la qual s'autoritza el canvi de denominació del llibre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/25/(3)/dof/vci/html**

### Dades del document

Número de DOGV
:   2612

Data del DOGV
:   25-10-1995

Secció del DOGV
:   DISPOSICIONS GENERALS

Número del document
:   1995/836523


Data del document
:   25-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 25 de setembre de 1995, de la Conselleria de Cultura, Educació i Ciència per la qual es procedeix a la suspensió provisional de l'Ordre de 25 de novembre de 1994, per la qual s'aprova el llibre de text Per a convencer com a material curricular homologat, i de l'apartat tercer de la Resolució de 6 de juliol de 1995, per la qual s'autoritza el canvi de denominació del llibre.   
Per ordre de 25 de novembre de 1994 de la Conselleria d'Educació i Ciència es va aprovar el llibre de text Per a convencer com a material curricular homologat per a tercer curs de l'Educació Secundària Obligatòria.  
Per resolució de 6 de juliol de 1995 de la Direcció General d'Ordenació i Innovació Educativa es va autoritzar el canvi del títol d'aquest llibre de text, que passa a denominar-se Per a argumentar.  
Revisat el contingut d'aquest llibre de text, s'ha advertit que infringeix el que estableix l'article 9 del Decret 187/94, de 13 de setembre, que regula la supervisió de materials didàctics curriculars, i que estableix que aquests materials curriculars homologats «reflectiran en els textos i imatges els principis d'igualtat de drets entre sexes, rebuig de tot tipus de discriminació, respecte a totes les cultures, foment dels hàbits de comportament democràtic i atenció als valors ètics i morals dels alumnes».  
En conseqüència, per tal de no perjudicar els alumnes, i en virtut del que estableixen els articles 104 i 105 de la Llei de Règim Jurídic de les Administracions Públiques i del Procediment Administratiu Comú, l'article 9 del Decret 187/94, de 13 de setembre, i l'apartat 7 de l'Ordre de 16 de desembre de 1994,  
ORDENE  
Primer  
La suspensió provisional de l'Ordre de 25 de novembre per la qual s'aprova el llibre de text Per a convéncer com a material curricular homologat per a 3r curs d'Educació Secundària Obligatòria, i de l'apartat tercer de la Resolució de 6 de juliol de 1995, per la qual s'autoritza el canvi de denominació d'aquest text, que passa a denominar-se Per a argumentar.  
Segon  
La iniciació del procediment de revocació de l'homologació del llibre de text esmentat en l'apartat anterior.  
Tercer  
La comunicació a tots els directors de centres docents que tinguen autoritzada la impartició de 3r curs d'Educació Secundària Obligatòria d'aquesta ordre i dels seus efectes.  
València, 25 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI